Document ID: /fineweb-2-swissfilter-quality_10-filterrobots/filtered/02038.jsonl.gz/4817

L'edifizi da la staziun ch'era donnegià fitg ferm pervi d'in incendi l'avust da l'onn passà na vegn betg sanà. Previs èsi da construir in edifizi nov cun in post da vendita da la Viafier retica (RhB), spazi per il commerzi e pitschnas abitaziuns. Quest project da la RhB era atgnamain planisà per ils onns 2028 enfin 2030, communitgescha la viafier.
En il medem mument vegn la vischnanca, sco previs, a modifitgar la situaziun cun il traffic d'auto da posta e da bus sin la plazza da la staziun. Quai per ademplir las pretensiuns da la lescha davart l'egualitad da persunas cun impediment. Tranter auter datti in segund sutpassadi.
Questas lavurs cumenzan l'avrigl e cuzzan enfin il december da quest onn. Ils custs muntan a 7,3 milliuns francs.